open-index/open-wikipedia-markdown huggingface dataset:
Τρετρετρετρε

To ***τρετρετρετρε*** ή ***τρατρατρατρα*** πιστεύεται ότι ήταν, εξαφανισμένος πλέον, γιγάντιος λεμούριος στο νησί της Μαδαγασκάρης. Η μόνη αναφορά σε αυτόν είναι του Ετιέν ντε Φλακούρ από το 1658. Το όνομά του πιστεύεται ότι προκύπτει από τις κραυγές των λεμούριων. Ο Φλακούρ τον περιέγραψε ως «μεγάλο σαν μοσχάρι δύο χρονών» και έχοντας «στρογγυλό κεφάλι και ανθρώπινο πρόσωπο».

Η περιγραφή του Φλακούρ θεωρήθηκε ότι ταίριαζε στο γένος *Megaladapis*, ένα γιγάντιο λεμούριο κοάλα, ωστόσο η περιγραφή του προσώπου δεν ταίριαζε σε αυτά που ήταν γνωστά από το κρανίο του *Megaladapis*. Αντιθέτως ο Παλαιοπροπίθηκος, γένος βραδύποδων λεμούριων, ενδέχεται να ταίριαζε πιο πολύ ανατομικώς. Μια άλλη πιθανότητα θα μπορούσε να είναι είτε ο Αδροπίθηκος είτε ο  Αρχαιολεμούριος, αμφότερα τύποι αρχαιολεμουρίδων, αν και αμφότεροι ήταν πιθανώς πολύ μικρότεροι από τις περιγραφές.

## Παραπομπές


Κατηγορία:Λεμούριοι
C5H12O

Ο μοριακός τύπος **C<sub>5</sub>H<sub>12</sub>** μπορεί να αναφέρεται στα ακόλουθα δεκατέσσερα (14) ισομερή:

## Πεντανόλες

# 1-πεντανόλη με σύντομο συντακτικό τύπο CH3CH2CH2CH2CH2OH.
# 2-πεντανόλη με σύντομο συντακτικό τύπο CH3CH2CH2CH(OH)CH3.
# 3-πεντανόλη με σύντομο συντακτικό τύπο CH3CH2CH(OH)CH2CH3.
# 2-μεθυλο-1-βουτανόλη με σύντομο συντακτικό τύπο CH3CH2CH(CH3)CH2OH.
# 3-μεθυλο-1-βουτανόλη με σύντομο συντακτικό τύπο (CH3)2CHCH2CH2OH.
# 2-μεθυλο-2-βουτανόλη με σύντομο συντακτικό τύπο CH3CH2C(OH)(CH3)2.
# 3-μεθυλο-2-βουτανόλη με σύντομο συντακτικό τύπο (CH3)2CHCH(OH)CH3.
# Διμεθυλοπροπανόλη με σύντομο συντακτικό τύπο (CH3)3CCH2OH.

## Ισομερείς αιθέρες

# Βουτυλομεθυλαιθέρας με σύντομο συντακτικό τύπο CH3CH2CH2CH2ΟCH3.
# Μεθυλo(1-μεθυλοπροπυλ)αιθέρας με σύντομο συντακτικό τύπο CH3CH2CH(CH3)ΟCH3.
# Ισοβουτυλομεθυλαιθέρας με σύντομο συντακτικό τύπο (CH3)2CHCH2ΟCH3.
# (Διμεθυλαιθυλο)μεθυλαιθέρας με σύντομο συντακτικό τύπο (CH3)3CΟCH3.
# Αιθυλοπροπυλαιθέρας  με σύντομο συντακτικό τύπο CH3CH2CH2OCH2CH3.
# Αιθυλισοπροπυλαιθέρας με σύντομο συντακτικό τύπο (CH3)2CHΟCH2CH3.

Κατηγορία:C5
Κατηγορία:Οργανικές ενώσεις με οξυγόνο
Κατηγορία:Αποσαφηνίσεις χημικών τύπων
Κατηγορία:Κορεσμένες ενώσεις
Ακρωτήριο Κόρακας (αποσαφήνιση)

Με την ονομασία «**Κόρακας**» φέρονται τα ακόλουθα ακρωτήρια της Ελλάδας
* Κόρακας (ακρωτήριο Αμοργού)
* Κόρακας (ακρωτήριο Κρήτης)
* Κόρακας (ακρωτήριο Λέσβου)
* Κόρακας (ακρωτήριο Πάρου)
* Κόρακας (ακρωτήριο Σύρου)
* Κόρακας (ακρωτήριο Ψαρών)

## Δείτε επίσης
* Κόρακας (αποσαφήνιση)
Μάχη του ποταμού Αμνία

Η **μάχη του ποταμού Αμνία** πραγματοποιήθηκε το 88 π.Χ. ανάμεσα στο Βασίλειο του Πόντου και το Βασίλειο της Βιθυνίας. Ο στρατηγός του Μιθριδάτη ΣΤ' Ευπάτορα, Αρχέλαος, νίκησε τον αρχηγό των Βιθυνίων, Νικομήδη στον ποταμό Αμνία κατά τον Πρώτο Μιθριδατικό Πόλεμο.

## Εξωτερικοί σύνδεσμοι
*Histoyof war.org.

Κατηγορία:Μάχες ποντιακού στρατού
Κατηγορία:Βιθυνία
Κατηγορία:Μάχες ελληνιστικής περιόδου
Κατηγορία:Μάχες του Πρώτου Μιθριδατικού Πολέμου
Λεύκες Πάρου

Οι **Λεύκες Πάρου** (επίσημα Λεύκαι) είναι μεσόγειο ορεινό χωριό της νήσου Πάρου σε υψόμετρο των 200 μέτρων. 

## Γεωγραφικά στοιχεία
Οι Λεύκες απέχουν από την Παροικιά 10 χλμ. Είναι το ορεινότερο χωριό της Πάρου και έχει πλήθος εκκλησιών καθώς και μερικούς από τους τελευταίους ανεμόμυλους που σώζονται στο νησί. Ο τελευταίος μυλωνάς της Πάρου (μπάρμπα Αρτέμης) που λειτουργούσε το μύλο του στις Λεύκες πέθανε το 1996. Το χωριό έχει χαρακτηριστεί παραδοσιακός οικισμός από το 1978 και πήρε το όνομά του από τις πολλές λεύκες, δηλαδή τα δέντρα, που υπήρχαν παλαιότερα στην τοποθεσία. Ο κεντρικός δρόμος του χωριού, που οδηγεί στο κέντρο των Λευκών, είναι ασπρισμένος και λιθόστρωτος, και ονομάζεται *Ράμνος*, διότι παλαιότερα ένα δέντρο ράμνος δέσποζε κατάμεσα στο δρόμο αυτό. Κάτοικοι το αφαίρεσαν με την πάροδο του χρόνου, για να έχουν καλύτερη πρόσβαση στο κέντρο του χωριού.

## Ιστορικά στοιχεία
Στα τέλη του 19ου αιώνα οι Λεύκες αποτελούσαν το κέντρο του Δήμου Υρίας που υπάγονταν στην Επαρχία Νάξου στο Νομό Κυκλάδων και υπήρξε μέχρι το 1912. Το όνομα του δήμου προέρχεται από το Υρία, ένα από τα αρχαία ονόματα της Πάρου. Πρωτεύουσα του Δήμου Υρίας ήταν οι Λεύκες στον οποίο συμπεριλαμβάνονταν τα χωριά Αγγυριά, ή Αγκαιριά, Αλυκή, Ανερατζιά, Βούνια, Καμάρι, Κάμπος, Λαγκάδα, Μάλτες και Μαράθι. Ο παραπάνω Δήμος από της εφαρμογής του νόμου ΔΝΖ΄/1912 «''Περί Δήμων και Κοινοτήτων''» μετατράπηκε σε κοινότητα Λευκών.  Την εποχή εκείνη παρουσίαζε ιδιαίτερη ανάπτυξη. Στη δεκαετία του 1970 γνώρισε μεγάλη ερήμωση λόγω αστυφιλίας όπου πολλοί κάτοικοι εγκαταστάθηκαν στην Αθήνα και κυρίως στο Μαρούσι και τα Μελίσσια αναζητώντας εργασία. Τα τελευταία όμως χρόνια λόγω τουρισμού παρουσιάζει μια νέα ανάπτυξη με ανοικοδόμηση οικιών  και εξωραϊσμούς για μια ήρεμη και γλυκιά ζωή. Με το Σχέδιο Καποδίστριας η Κοινότητα Λευκών εντάχθηκε ως τοπικό διαμέρισμα στον ενιαίο Δήμο Πάρου. Στην απογραφή του 2011 το χωριό έχει πληθυσμό 545 κατοίκους, ενώ στην απογραφή του 2001 αριθμούσε 519.

## Πηγές
* Μεγάλη Ελληνική Εγκυκλοπαίδεια τομ. ΚΓ΄, σελ.746 (Δήμος Υρίας).
* "Διαδρομές Πάρου και Αντιπάρου" έκδοση Εμπορικού Συλλόγου Πάρου.
* Εγκυκλοπαιδικόν Λεξικόν Ελευθερουδάκη, τόμος 12ος, 1931, Αθήνα, Εκδ. Οίκος Ελευθερουδάκης, λήμμα «Υρίας δήμος».
* "Λεύκες Πάρου πεντέμισι αιώνες ιστορία", Ευάγγελος Ν. Καστανιάς, Αθήνα 1998, έκδοση Κοινότητας Λευκών &  Προοδευτικού Συλλόγου Λευκιανών Αθήνας.

## Εξωτερικοί σύνδεσμοι
* 
* Η πεζοπορική διαδρομή: Λεύκες-Λαγκάδα-Άσπρο Χωριό-Δρυός στον ιστότοπο https://anavasi.gr/.

## Παραπομπές


Κατηγορία:Χωριά της περιφερειακής ενότητας Πάρου
Αναστάσιος Αραβαντινός

Ο **Αναστάσιος Αραβαντινός** (1879-1948) ήταν Έλληνας καθηγητής πανεπιστημίου του 20ού αιώνα.

## Βιογραφικά στοιχεία
Γεννήθηκε στην Αθήνα στις 22 Ιουλίου 1879. Άρχισε να σπουδάζει στο Πανεπιστήμιο της Αθήνας αρχικά νομική και μετά το πρώτο έτος γράφτηκε στην ιατρική. Αποφοίτησε με διδακτορικό το έτος 1900. Συνέχισε τις σπουδές του στο Πανεπιστήμιο του Βερολίνου, όπου και πάλι αναγορεύτηκε διδάκτωρ. Επέστρεψε στην Ελλάδα και διορίστηκε βοηθός ιατρός στην Αστυκλινική. Έγινε υφηγητής της Ειδικής Νοσολογίας και επιμελητής της Παθολογικής Κλινικής. Διορίστηκε καθηγητής της ειδικής νοσολογίας και θεραπευτικής και της Προπαιδευτικής Κλινικής. Δημοσίευσε πολλά ιατρικά επιστημονικά συγγράμματα. Απεβίωσε τον Οκτώβριο του 1948 στην Αθήνα.

## Παραπομπές


## Πηγές
* 

Κατηγορία:Έλληνες πανεπιστημιακοί του 20ού αιώνα
Κατηγορία:Καθηγητές Εθνικού και Καποδιστριακού Πανεπιστημίου Αθηνών
Κατηγορία:Έλληνες ελευθεροτέκτονες
Δημήτριος Ορφανίδης

Ο **Δημήτριος Ορφανίδης** ήταν Έλληνας καθηγητής πανεπιστημίου του 19ου και 20ού αιώνα.

## Βιογραφικά στοιχεία
Γεννήθηκε το 1820 στην Σμύρνη. Αδελφός του ήταν ο Θεόδωρος Ορφανίδης. Με την έκρηξη της Ελληνικής επανάστασης οι γονείς του κατέφυγαν στην Τήνο και αργότερα στο Ναύπλιο για να γλυτώσουνε από τις σφαγές από τους Τούρκους. Ο Ορφανίδης πήγε σχολείο στο Ναύπλιο και γράφτηκε στην Ιατρική Σχολή του Πανεπιστημίου της Αθήνας. Μετά το δεύτερο έτος συνέχισε τις σπουδές του στο Παρίσι, όπου αναγορεύτηκε διδάκτωρ. 

Επέστρεψε στην Ελλάδα και διορίστηκε νομοϊατρός. Πρόσφερε μεγάλες υπηρεσίες στην επιδημία της χολέρας που μάστισε τον Πειραιά και την Αθήνα. Για τις υπηρεσίες του αυτές τιμήθηκε με το παράσημο από τον βασιλιά Όθωνα. Αυτός έδωσε την πρωτοβουλία να ιδρυθεί η Αστυκλινική, στην οποία διορίστηκε διευθυντής και καθηγητής. 

Διετέλεσε πρόεδρος του Ιατροσυνέδριου για τριάντα χρόνια και προηγουμένως τμηματάρχης του Υπουργείου Εσωτερικών.

## Πηγές
* 

Κατηγορία:Έλληνες πανεπιστημιακοί του 19ου αιώνα
Κατηγορία:Έλληνες ιατροί του 19ου αιώνα
Κατηγορία:Έλληνες ιατροί του 20ού αιώνα
Μιχαήλ Χατζημιχάλης

Ο **Μιχαήλ Χατζημιχάλης** (1835-1908) ήταν Έλληνας ιατρός και καθηγητής πανεπιστημίου του 19ου αιώνα.

## Βιογραφικά στοιχεία
Γεννήθηκε το 1835 στην Αθήνα, όπου ολοκλήρωσε τη βασική του εκπαίδευση. Γράφτηκε στην ιατρική σχολή του Πανεπιστημίου της Αθήνας, και αργότερα μετέβη στη Γερμανία για να συνεχίσει τις σπουδές του. Επέστρεψε στην Ελλάδα και διορίστηκε αρχικά το 1872 υφηγητής και στη συνέχεια το 1875 έκτακτος καθηγητής παθολογικής ανατομικής στο Πανεπιστήμιο. Το 1879 ορίστηκε τακτικός καθηγητής ειδικής νοσολογίας και αργότερα διευθυντής της Αστυκλινικής. Διετέλεσε πρύτανης του Πανεπιστημίου κατά το ακαδημαϊκό έτος 1889-1890.

Απεβίωσε στην Αθήνα στις 17 Σεπτεμβρίου 1908.

## Παραπομπές


## Πηγές
* 

## Εξωτερικοί σύνδεσμοι
* Χατζημιχάλης Μιχαήλ στον ''Πανδέκτη'' του Εθνικού Ιδρύματος Ερευνών

Κατηγορία:Καθηγητές Εθνικού και Καποδιστριακού Πανεπιστημίου Αθηνών
Κατηγορία:Έλληνες ιατροί του 19ου αιώνα
Κατηγορία:Πρυτάνεις Εθνικού και Καποδιστριακού πανεπιστημίου Αθηνών
Μενέλαος Σακόρραφος

Ο **Μενέλαος Σακόρραφος** (1867-1943) ήταν Έλληνας ιατρός και καθηγητής πανεπιστημίου του 19ου και 20ού αιώνα.

## Βιογραφικά στοιχεία
Γεννήθηκε στην Αθήνα το 1867. Αφού ολοκλήρωσε τη βασική του εκπαίδευση σπούδασε ιατρική στο Πανεπιστήμιο της Αθήνας, όπου αναγορεύτηκε διδάκτωρ το 1890. Μετεκπαίδευτηκε στο Παρίσι και επέστρεψε στην Ελλάδα. Διορίστηκε ιατρός της Αστυκλινικής του Εθνικού Πανεπιστημίου (σήμερα νοσοκομείο Παίδων Αγία Σοφία) και το 1915 τακτικός καθηγητής της Παθολογικής κλινικής. Σε αυτόν οφείλεται η διεύρυνση και μετάθεση της Αστυκλινικής από το παλαιό κτήριο, σε καινούργιους χώρους στην οδό Αριστείδου και από εκεί στο Μέγαρο Μαγγίνα στην οδό Πειραιώς. Δημοσίευσε πολλά ιατρικά επιστημονικά συγγράμματα.

Απεβίωσε το 1943.

## Παραπομπές


## Πηγές
* 

## Εξωτερικοί σύνδεσμοι
* 

Κατηγορία:Έλληνες παθολόγοι
Κατηγορία:Έλληνες πανεπιστημιακοί του 19ου αιώνα
Κατηγορία:Καθηγητές Εθνικού και Καποδιστριακού Πανεπιστημίου Αθηνών
Μελέτιος Γεωργόπουλος

Ο **Μελέτιος Γεωργόπουλος** ήταν Έλληνας καθηγητής πανεπιστημίου του 20ού αιώνα.
## Βιογραφικά στοιχεία
Γεννήθηκε στο Γύθειο τον Δεκέμβριο του 1878. Μετά το σχολείο σπούδασε στο Εθνικό Πανεπιστήμιο και αναγορεύτηκε διδάκτωρ. Συμπλήρωσε τις σπουδές του στη Γερμανία και Γαλλία. Επέστρεψε στην Ελλάδα και διορίστηκε καθηγητής στο Πανεπιστήμιο και διευθυντής της Θεραπευτικής Κλινικής στο Δημοτικό Νοσοκομείο. 
## Πηγές
* 

Κατηγορία:Έλληνες πανεπιστημιακοί του 20ού αιώνα
Ντέιβ Φιλόνι

Ο **Ντέιβ Φιλόνι** (αγγ. Dave Filoni) είναι Αμερικάνος σκηνοθέτης και σεναριογράφος.

## Πρώτα χρόνια

Γεννήθηκε στο Μάουντ Λέμπανον της Πενσυλβάνια. Ήταν μαθητής στο Γυμνάσιο του Μάουντ Λέμπανον και στο Πανεπιστήμιο Εντιμπόρο της Πενσυλβάνια.

## Φιλμογραφία

* *Οι Περιπέτειες του Τζέικ Λονγκ* (τηλεόραση) (2005)
* *[[Άβαταρ: Ο Τελευταίος Ανεμοδαμαστής]]* (2005)
*''Star Wars: Ο Πόλεμος των Κλώνων'' (ταινία) (2008)
*''Star Wars: Ο Πόλεμος των Κλώνων'' (τηλεόραση) (2008-2014, 2020)
**[[Star Wars: Οι Επαναστάτες]]* (τηλεόραση) (2014-2018)
**[[Star Wars: Η Δύναμη Ξυπνάει]]* (ταινία) (2015)
**[[Rogue One: A Star Wars Story]]* (ταινία) (2016)
**[[Star Wars: Η Δύναμη του Πεπρωμένου]]* (τηλεόραση) (2017-2018)
**Lego Star Wars: Οι Ιστορίες του Γαλαξία* (τηλεόραση) (2018)
**[[Star Wars: Η Αντίσταση]]* (τηλεόραση) (2018-2020)
**[[The Mandalorian]]* (τηλεόραση) (2019-σήμερα)
**[[Star Wars: The Bad Batch]]* (τηλεόραση) (2021-σήμερα)
**[[The Book of Boba Fett]]* (τηλεόραση) (2021-2022)
*''Obi-Wan Kenobi'' (τηλεόραση) (2022)
**[[Ιστορίες των Jedi (τηλεοπτική σειρά)|Ιστορίες των Jedi]]* (τηλεόραση) (2022-σήμερα)
**[[Ahsoka (τηλεοπτική σειρά)|Ahsoka]]* (τηλεόραση) (2023)
**[[Star Wars: Skeleton Crew|Skeleton Crew]]* (τηλεόραση) (2024)

## Παραπομπές



## Σημειώσεις



## Εξωτερικοί συνδέσμοι

*

Κατηγορία:Αμερικανοί σκηνοθέτες
Κατηγορία:Σκηνοθέτες κινουμένων σχεδίων
Κατηγορία:Αμερικανοί animators
Κατηγορία:Αμερικανοί σεναριογράφοι
Γεώργιος Παμπούκης

Ο **Γεώργιος Παμπούκης** ήταν Έλληνας καθηγητής πανεπιστημίου του 20ού αιώνα.

## Βιογραφικά στοιχεία
Γεννήθηκε στο Κιάτο της Κορινθίας το 1885. Σπούδασε ιατρική στο Εθνικό Πανεπιστήμιο και αναγορεύτηκε διδάκτωρ. Συνέχισε τις σπουδές του στο Βερολίνο και Ζυρίχη. Επέστρεψε στην Ελλάδα και διορίστηκε καθηγητής της Ψυχιατρικής και της Νευρολογίας. 

## Παραπομπές


## Πηγές
* 

Κατηγορία:Έλληνες πανεπιστημιακοί του 20ού αιώνα
Κώστος Πάρου

Ο **Κώστος** είναι μεσόγειο χωριό της νήσου Πάρου σε υψόμετρο 150 μέτρα. Βρίσκεται επί της διαδρομής Παροικιά - Λεύκες Πάρου. Το 1958 αριθμούσε 450 κατοίκους και υπάγονταν στη Νάουσα Πάρου. Σύμφωνα με την απογραφή του 2001 αριθμούσε 235 κατοίκους. Σήμερα αποτελεί έδρα ομώνυμης κοινότητας του Δήμου Πάρου στην οποίο υπάγονται το Iστέρνι και το Μαράθι.

Ο Κώστος φημίζεται ιδιαίτερα από παλιά για τα αγροτικά προϊόντα του. Είναι η γενέτειρα του Αθανασίου του Πάριου. Ιδιαίτερο αξιοθέατο της περιοχής είναι τα αρχαία λατομεία μαρμάρου, της αρχαίας λεγόμενης "Παρίας λίθου".

Έχει χαρακτηριστεί παραδοσιακός οικισμός από το 1978

## Παραπομπές


## Πηγές
* "Νεώτερον Εγκυκλοπαιδικόν Λεξικόν Ηλίου" τομ.11ος, σελ.935
* "Διαδρομές Πάρου και Αντιπάρου" έκδοση Εμπορικού Συλλόγου Πάρου.

Κατηγορία:Χωριά της περιφερειακής ενότητας Πάρου
Αντώνιος Βιτσάρης

Ο **Αντώνιος Βιτσάρης** (1820–1882) ήταν Έλληνας καθηγητής πανεπιστημίου κατά τον 19ο και 20ο αιώνα.

## Βιογραφικά στοιχεία
Γεννήθηκε στα Ψαρά το 1820 από τους Κωνσταντίνο και Μαρία, το γένος Φρατζεσκάκη. Ήταν χριστιανός καθολικός. 

Διασώθηκε από την καταστροφή της πατρίδας του. Πήγε σχολείο και έμαθε γράμματα με μεγάλο ζήλο. Σπούδασε ιατρική στη Γερμανία με κρατική υποτροφία.

Τo θέμα της Διδακτoρικής τoυ διατριβής ήταν "O καρκίνoς τoυ πνεύμoνoς". Τη διατριβή τoυ αυτή, την είχε αφιερώσει στo θείo τoυ, τoν αδελφό της μητέρας τoυ, τoν μπoυρλoτιέρη Κωνσταντίνo Κανάρη. 

Επέστρεψε στην Ελλάδα και πρόσφερε μεγάλες υπηρεσίες στην καταπολέμηση της χολέρας και διορίστηκε καθηγητής στο Πανεπιστήμιο Αθηνών. 

Εκλέχτηκε πληρεξούσιος της Β΄ Εθνοσυνέλευσης στην Αθήνα. 

Απεβίωσε στην Αθήνα στις 14 Απριλίου 1882.

## Παραπομπές


## Πηγές
* 

Κατηγορία:Έλληνες πληρεξούσιοι
Κατηγορία:Καθηγητές Εθνικού και Καποδιστριακού Πανεπιστημίου Αθηνών
Κατηγορία:Έλληνες ιατροί του 19ου αιώνα
Ματτ Χούμπαρντ

Ο **Ματτ Χούμπαρντ** (αγγ. *Matt Hubbard*) είναι Αμερικάνος σεναριογράφος. Αποφοίτησε από το Πανεπιστήμιο του Χάρβαρντ, ενώ πριν ήταν μαθητής στο Γυμνάσιο του Μπέβερλι, στη Μασαχουσέτη. Ήταν υποψήφιος για το Writers Guild of America Award στη κατηγορία *Best Comedic Series*, κατά τη διάρκεια της τελετή που διεξήχθη το Φεβρουάριο του 2009.
## Τηλεόραση
*30 Rock (2007)
*Joey (2005)
*Avatar: The Last Airbender (2005)
*The Stones (2004)
*Ed
## Παραπομπές

## Σημειώσεις


Κατηγορία:Αμερικανοί σεναριογράφοι
Πορφύριος (κήτος)

Ο **Πορφύριος** ήταν μία θηλυκή φάλαινα η οποία το πρώτο μισό του 6ου μ.Χ. αιώνα, επί βασιλείας Ιουστιανιανού, παρακώλυε με τις επιθέσεις της τις θαλάσσιες μεταφορές των Βυζαντινών στο Βόσπορο και τη Μαύρη Θάλασσα. Το πρόβλημα κλήθηκε να αντιμετωπίσει ο στρατηγός Βελισάριος, ο οποίος αφού επάνδρωσε ένα πολεμικό πλοίο με τμήμα της πολιτοφυλακής των Βένετων και προσάρμοσε έναν πολιορκητικό καταπέλτη στο κατάστρωμά του, απέπλευσε προς αναζήτηση του Πορφυρίου. Καθώς το κήτος πλησίαζε την Κωνσταντινούπολη, το πλοίο του Βελισάριου του επιτέθηκε μεσοπέλαγα και έβαλε εναντίον του με τον καταπέλτη, χωρίς όμως αποτέλεσμα, καθώς ο Πορφύριος καταδύθηκε και κατάφερε να ξεφύγει. Με τον καιρό οι Βυζαντινοί εγκατέλειψαν τις προσπάθειες τους να τον εξουδετερώσουν, ενώ οι επιθέσεις εναντίον των πλοίων τους συνεχίστηκαν. Εν τέλει, ο Πορφύριος εξώκειλε κατα λάθος στις εκβολές του Σαγγάριου, όπου οι κάτοικοι της περιοχής τον αποτελείωσαν. Εκεί διαπιστώθηκε πως επρόκειτο για θηλυκή φάλαινα.

## Πηγές
* Πορφύριος, ο τρόμος του Βοσπόρου, *Σημείο συνάντησης*, Ελευθεροτυπία, Πέμπτη 5 Αυγούστου 2010

Κατηγορία:Διάσημα ζώα
Πορφύριος (αποσαφήνιση)

Το όνομα **Πορφύριος** έφεραν οι:

## Άνθρωποι
*Πορφύριος, νεοπλατωνικός φιλόσοφος (234 - π. 305)
*Πορφύριος της Γάζας, επίσκοπος Γάζας (π. 347 - 420)
*Πορφύριος επίσκοπος Άρτας, επίσκοπος και αγωνιστής του 1821
*Όσιος Γέρων Πορφύριος (1906-1991), Αγιορείτης μοναχός και Άγιος της Ορθοδόξου Εκκλησίας

## Ζώα
*Πορφύριος (κήτος), φάλαινα που επιτίθονταν σε βυζαντινά πλοία
Δήμος Υρίας

Ο τέως **Δήμος Υρίας** ήταν παλαιός Δήμος της Πάρου που υπάγονταν στην Επαρχία Νάξου στο Νομό Κυκλάδων και υπήρξε μέχρι το 1912. Το όνομα του δήμου προέρχεται από το «*Υρία*», ένα από τα αρχαία ονόματα της Πάρου. Πρωτεύουσα του Δήμου Υρίας ήταν οι Λεύκες Πάρου στον οποίο συμπεριλαμβάνονταν τα χωριά Αγγυριά ή Αγκαιριά, Αλυκή, Ανερατζιά, Βούνια, Καμάρι, Κάμπος, Λαγκάδα, Μάλτες και Μαράθι.

Ο παραπάνω Δήμος από της εφαρμογής του νόμου ΔΝΖ΄/1912 «''Περί Δήμων και Κοινοτήτων''» μετατράπηκε σε κοινότητα Λευκών.

## Πηγές
* Μεγάλη Ελληνική Εγκυκλοπαίδεια τομ. ΚΓ΄, σελ.746 
* "Διαδρομές Πάρου και Αντιπάρου" έκδοση Εμπορικού Συλλόγου Πάρου
* Εγκυκλοπαιδικόν Λεξικόν Ελευθερουδάκη, τόμος 12ος, 1931, Αθήνα, Εκδ. Οίκος Ελευθερουδάκης, λήμμα «Υρίας δήμος»

Υρίας Πάρου
Υ
Υρία
Αιθενόλη

Η **αιθενόλη** ή **βινυλική αλκοόλη** ή **υδροξυαιθένιο** ή **υδροξυαιθυλένιο** είναι η απλούστερη, αν και ασταθής, **αλκενόλη**, δηλαδή ακόρεστη άκυκλη αλκοόλη με ένα διπλό δεσμό και ένα υδροξύλιο. Συνήθως αντιπροσωπεύεται από τους τύπους CH2=CHOH και ViOH. Με βάση το χημικό της τύπο, C2H4Ο έχει τα ακόλουθα δύο (2) ισομερή:
# Αιθανάλη ή **ακεταλδεΰδη** (κύριο ταυτομερές) με σύντομο συντακτικό τύπο CH3CHO.
# Οξιράνιο ή **αιθυλενοξείδιο** με σύντομο συντακτικό τύπο 40px|Οξιράνιο.

## Δομή





## Χημικές ιδιότητες και παράγωγα

### Ταυτομέρεια

Βασική ιδιότητά της είναι η ταυτομέρεια με την αιθανάλη, με την οποία βρίσκεται πάντα σε χημική ισορροπία, έντονα μετατοπισμένη σε όφελος της αλδεΰδης, η οποία όμως δεν είναι δυνατό να απομονωθεί χωρίς την παρουσία ανιχνεύσιμων ιχνών αιθενόλης. Μπορεί να καταλυθεί προς την επιθυμητή κατεύθυνση με παρουσία οξέων, βάσεων ή ουσιών που απομακρύνουν ποσότητες από τη μια από τις δύο ενώσεις:

[[Ταυτομέρεια αιθανάλης-αιθενόλης]]

* Η σταθερά ισορροπίας της αντίδρασης αιθανάλης προς αιθενόλη σε ουδέτρο περιβάλλον είναι μόλις 6·10-5 στους 20&nbsp;°C

### Αλογόνωση

Με επίδραση αλογόνου (X2) έχουμε προσθήκη στην αιθενόλη, οπότε παράγεται αρχικά η ασταθής 1,2-διαλοαιθανόλη, που αφυδραλογονώνεται σχηματίζοντας τελικά αλαιθανάλη:


\mathrm{CH_2=CHOH + X_2 \xrightarrow{} XCH_2CH(X)OH \xrightarrow{} XCH_2CHO + HX}


### Πολυμερισμός

Εξαιτίας της αστάθειας (λόγω ταυτομέρειας με την αιθανάλη της ίδιας της αιθενάλης, το θερμοπλαστικό πολυβινυλική αλκοόλη (PVA ή PVOH) παράγεται βιομηχανικά με πολυμερισμό του αιθανικού βινυλεστέρα, οπότε ενδιάμεσα παράγεται πολυαιθανικός βινυλεστέρας, που στη συνέχεια υδρολύεται σχηματίζοντας πολυβινυλική αλκοόλη και αιθανικό οξύ:


\mathrm{vCH_3COOCH=CH_2 \xrightarrow{\triangle} (CH_3COOCH(-)CH_2-)_v}  

\mathrm{(CH_3COOCHCH_2-)_v + vH_2O \xrightarrow{} (-CH_2CHOH-)_v + vCH_3COOH} 

* Όπου v, ο βαθμός πολυμερισμού του πολυμερούς.

### Ενώσεις συναρμογής

Αρκετά μεταλλικά σύμπλοκα περιέχουν αιθενόλη ως συναρμωτή. Π.χ. το σύμπλοκο αιθενολοοξαλικοχλωρολευκόχρυσος [Pt(acac)(η2-CH2=CHOH)Cl]

## Ανίχνευση αιθενόλης στο διαστρικό υλικό

Η αιθενόλη ανακαλύφθηκε στο μοριακό νεφέλωμα του Τοξότη Β΄ χρησμοποιώντας ένα ραδιοτηλεσκόπιο 12 μέτρων στο Kitt Peak National Observatory. Το γεγονός ότι βρέθηκε αιθενόλη (χωρίς το ταυτομερές της) στο αραιό διαστρικό ενδιάμεσο δείχνει ότι η αντίδραση ταυτομερισμού της δεν είναι μονομοριακή, όπως πιστεύοταν.

## Αναφορές και σημειώσεις


## Πηγές

* Γ. Βάρβογλη, Ν. Αλεξάνδρου, *Οργανική Χημεία*, Αθήνα 1972
* Α. Βάρβογλη, «Χημεία Οργανικών Ενώσεων», παρατηρητής, Θεσσαλονίκη 1991
* SCHAUM'S OUTLINE SERIES, ΟΡΓΑΝΙΚΗ ΧΗΜΕΙΑ, Μτφ. Α. Βάρβογλη, 1999
* Ασκήσεις και προβλήματα Οργανικής Χημείας Ν. Α. Πετάση 1982
* Δημήτριου Ν. Νικολαΐδη: Ειδικά μαθήματα Οργανικής Χημείας, Θεσσαλονίκη 1983.

Κατηγορία:Ελάσσονα ταυτομερή
Κατηγορία:Αλκενόλες
Κατηγορία:Μονομερή
Πάτζον

Το **πάτζον** είναι τηγανιτό πιάτο. Αποτελείται από πάστα αυγού, αλεύρι, ρύζι, κρεμμύδι και άλλα πρόσθετα συστατικά ανάλογα με την ποικιλία. Μοσχάρι, χοιρινό, Κορεάτικη σαλάτα, όστρακα και άλλα θαλασσινά είναι τα ως επί το πλείστον χρησιμοποιούμενα συστατικά.

Το πάτζον είναι παρόμοιο με Κινέζικο πιάτο σε εμφάνιση, αλλά είναι λιγότερο πυκνό σε χρώμα και δεν γίνεται από μια ζύμη. 

## Είδη
### Θαλασσινό
Στα Κορεάτικα το θαλασσινό πάτζον ονομάζεται *χέμουλ πάτζον*. .

## Εικόνες

File:Korean pancake-Pajeon-08.jpg|Πάτζον
File:Korean.pancake-Pajeon-04.jpg|Πάτζον
File:Korean pancake-Pajeon-06.jpg|Πάτζον
File:Pajeon.jpg|Πάτζον


Κατηγορία:Κορεάτικη κουζίνα
Κατηγορία:Ζεστά ορεκτικά
Κατηγορία:Τρόφιμα τηγανισμένα
Κατηγορία:Τρόφιμα με βάση το ψωμί
Μπινγκσού

Το **Πατμπινγκσού** (팥빙수) είναι δημοφιλές Κορεάτικο επιδόρπιο, που τρώγεται κυρίως το καλοκαίρι.

## Είδη
Το *Bingsu* διατίθεται σε διάφορες γεύσεις. Το πράσινο τσάι και ο καφές είναι από τις συνηθέστερες γεύσεις. 

## Διαθεσιμότητα
Το *Patbingsu* βρίσκεται σε όλα τα φαστ-φουντ στην Κορέα, ειδικά το καλοκαίρι. Πωλείται κυρίως από τον Μάιο μέχρι τον Σεπτέμβριο.

Είναι επίσης πολύ διαδεδομένο όχι μόνο στην Κορέα αλλά και στην Αμερική, στο Λος Άντζελες, στη Νέα Υόρκη και στις κορεάτικες γειτονιές που βρίσκονται στην Αμερική.

## Εικόνες

Image:Korean_shaved_ice-Yogurt_bingsu-01.jpg| *bingsu* από γιαούρτι στο Κορεάτικο Red Mango (μαγαζί με παγωτά και διάφορα επιδόρπια.


## Αναφορές


Κατηγορία:Κορεάτικη κουζίνα
Κόμητο Εύβοιας

{
  "type": "FeatureCollection",
  "features": [
    {
      "type": "Feature",
      "properties": {},
      "geometry": {
        "type": "Point",
        "coordinates": [
          24.538306,
          38.068889
        ]
      }
    }
  ]
}
Το **Κόμιτο** ή **Κόμητο** είναι ημιορεινό χωριό της Περιφερειακής Ενότητας Εύβοιας σε υψόμετρο 409 μέτρα.

## Γεωγραφικά στοιχεία
Το Κόμιτο βρίσκεται στη Νότια Εύβοια και ανήκει στα λεγόμενα «χωριά του Κάβοντορο» της ευρύτερης περιοχής Καφηρέα.  Απέχει 39 χλμ. ΒΑ. από την Κάρυστο και 158 χλμ. ΝΑ. από τη Χαλκίδα. Έχει κτιστεί στις ανατολικές απολήξεις του όρους Όχη. Το βασικό τμήμα του χωριού είναι κτισμένο στη πλαγιά του βουνού «μά λια κούμουι» (''αρβ''. λέξη που σημαίνει βουνό κολοκυθιού, ονομασία που προήλθε από  το σχήμα του) και το μικρότερο τμήμα του είναι κτισμένο στη νότια πλευρά της περιοχής.

Λόγω της γεωγραφικής και υψομετρικής θέσης στη οποία βρίσκεται καθώς και των πηγών που υπάρχουν εκεί, η βλάστηση περιμετρικά αλλά και εσωτερικά του οικισμού αποτελείται, κυρίως από πλατάνια, ενώ νότια υπάρχει ποτάμι, οι εκβολές του οποίου βρίσκονται στην παραλία του Κομήτου (Λιμνιώνα), και το οποίο αποτελεί πηγή άρδευσης του οικισμού καθώς και του γειτονικού χωριού Ευαγγελισμός.

## Ιστορικά - διοικητικά στοιχεία
Το όνομα «Κόμητος» τη Ρωμαϊκή περίοδο και την εποχή του Βυζαντίου αναφερόταν σε βαθμό αξιωματικού (αντίστοιχο με του συνταγματάρχη) πεζοπόρου τμήματος στρατού και από αυτό συμπεραίνεται ότι η ίδρυση του χωριού ανάγεται στην εποχή του Βυζαντίου. Επιπλέον τον 15ο αιώνα η περιοχή είχε οριοθετηθεί από τους Ενετούς ως σύνορο εποικισμού των Αρβανιτών.

Αναφέρεται επίσημα ως Κόμητο το 1835 να προσαρτάται στον τότε δήμο Καρύστου. Το 1912 με το ΦΕΚ 245Α - 16/08/1912 ορίστηκε έδρα της ομώνυμης νεοϊδρυθείσας κοινότητας. Το 1940 το όνομα του οικισμού διορθώθηκε σε Κόμιτο. Έως τα μέσα της δεκαετίας του 80, υπήρχε στο οικισμό σταθμός χωροφυλακής, ενώ ακόμα εκεί έδρευε και κλιμάκιο μονάδας του στρατού εξειδικευμένη σε έργα οδοποιίας (ΜΟΜΑ). Ήταν από τα πρώτα χωριά της περιοχής που συνδέθηκε με την Κάρυστο (τη δεκαετία του 60) μέσω της οδικής αρτηρίας Πλατανιστού και την εποχή εκείνη μάλιστα αποτελούσε ένα είδος «τερματικού σταθμού» για λεωφορεία ή φορτηγά που εξυπηρετούσαν τότε την περιοχή. Στο χωριό υπάρχουν τέσσερις Ιεροί Ναοί: Αγίου Δημητρίου, Ζωοδόχου Πηγής, Αγία Μαρίνα και στη νότια πλευρά ο Ιερός Ναός Αγίου Γρηγορίου.

Η **Τοπική Κοινότητα Κομίτου** συγκροτείται από τον ομώνυμο οικισμό, τον οικισμό Αντιάς και Ευαγγελισμός. Σύμφωνα με την απογραφή του 2011 ως κοινότητα έχει πληθυσμό 147 κατοίκους, ενώ ως οικισμός 42.

## Παραπομπές


Κατηγορία:Χωριά της περιφερειακής ενότητας Ευβοίας
Κατηγορία:Δήμος Καρύστου
Μεντενίν (Κυβερνείο)

Το Κυβερνείο (νομός) **Μεντενίν**, ή *Μεντανίν*, είναι ένας από τους 24 νομούς της Τυνησίας. Βρίσκεται στο νοτιοανατολικό παραθαλάσσιο τμήμα της χώρας, το ανατολικό τμήμα του οποίου συνορεύει με τη Λιβύη. Πρωτεύουσα είναι η ομώνυμη πόλη Μεντενίν. Έχει συνολική έκταση 8.588 τ.χλμ., (4ο σε έκταση), και πληθυσμό 443.700 κατοίκους (2007). Δημιουργήθηκε το 1956.

## Παραπομπές


## Πηγές
* "Εγκυκλοπαίδεια Πάπυρος Λαρούς Μπριτάννικα" τομ.58ος, σελ.294.

## Εξωτερικοί σύνδεσμοι
* 

Κατηγορία:Κυβερνεία της Τυνησίας
Πολύδαμνα

Στην ελληνική μυθολογία, η **Πολύδαμνα** είναι η γυναίκα του Αιγύπτιου βασιλιά Θώνος, η οποία φιλοξένησε τον Μενέλαο και την Ωραία Ελένη όταν επέστρεφαν από την Τροία.

Η Πολύδαμνα ήταν συλλέκτρια θεραπευτικών βοτάνων και είχε τότε δωρίσει μερικά είδη τους στην Ελένη, το ένα από τα οποία, που απάλυνε τη λύπη και τον θυμό, έρριξε η τελευταία στο κρασί του Τηλεμάχου. Άλλα βότανα τα χρησιμοποίησε για να προφυλαχθεί από τα πολυάριθμα φίδια που κατοικούσαν στο νησί Φάρος. Η Πολύδαμνα είχε οδηγήσει την Ελένη στο νησί αυτό προκειμένου να την προφυλάξει από τις ερωτικές διαθέσεις του Θώνος.

Στην Οδύσσεια του Ομήρου, η Ελένη ρίχνει στον οίνο του Μενέλαου και του Τηλέμαχου ένα νηπενθές φάρμακο (φάρμακο που απαλλάσσει από την λύπη) το οποίο προμηθεύτηκε από την Πολύδαμνα.

## Παραπομπές


## Πηγές
* Κρουσίου: *Λεξικόν Ομηρικόν*, διασκευή από την έκτη γερμανική έκδ. υπό Ι. Πανταζίδου, έκδοση «Βιβλιεκδοτικά καταστήματα Αναστασίου Δ. Φέξη», Αθήνα 1901, σελίδα 743

Πολυδάμνα
Zetor

Η Zetor είναι βιομηχανία κατασκευής τρακτέρ από την Τσεχία, και μέχρι το 1990 θυγατρική εταιρία της *Zbrojovka* από το Μπρνο.

## Ιστορία
Η Zetor ιδρύθηκε ήδη πριν από το 1945, το 1946 άρχισε την παραγωγή τις σειράς τρακτέρ με το όνομα Zetor. Το όνομα καταχωρήθηκε για πρώτη φορά στις 17 Αυγούστου 1946. Η επωνυμία βγήκε από το γράμμα Z (Zet) από το αρχικό γράμμα της Zbrojovka και τα δύο τελευταία γράμματα της λέξης τρακτόρ. Τα πρώτα σχεδιασμένα τρακτέρ ήταν έτοιμα το Νοέμβριο του 1945. Τα Zetor φημιζόντουσαν για την απλή τους κατασκευή. Μετά την ιδιωτικοποίηση το 1990 μεταπωλήθηκε το 2002 στην HTC-Holding. Από το 1993 έως το 1998 κατασκεύαζε και τρακτέρ για την John Deere.

Σήμερα κατασκευάζονται τρεις σειρές: PROXIMA, PROXIMA PLUS και FORTERRA.

## Gallery

File:Bundesarchiv Bild 183-1988-0225-010, Hildburghausen, Wartung von Traktoren.jpg|Τρακτέρ τύπου Zetor UR στην Ανατολική Γερμανία το 1988.
File:Zetor 25 - Ystad-2022.jpg|*Zetor 25*, 1946-1949.


## Εξωτερικοί σύνδεσμοι
* www.zetor.com

Κατηγορία:Εταιρείες κατασκευής τρακτέρ
Κατηγορία:Μοραβία
Κατηγορία:Βιομηχανίες
Αμφιμέδων

Στην Οδύσσεια του Ομήρου, ο **Αμφιμέδων**, γιος του Μελανέα, είναι ένας από τους μνηστήρες της Πηνελόπης. Κατά τη διάρκεια της *Μνηστηροφονίας*, ο Αμφιμέδων εκτοξεύει ένα ακόντιο εναντίον του Τηλέμαχου, το οποίο του γδέρνει απλώς τον καρπό. Τότε ο Τηλέμαχος υπό την προστασία της Αθηνάς, ρίχνει ένα ακόντιο με τη σειρά του και τον σκοτώνει. Μόλις φτάνει στον Άδη, ο Αμφιμέδων διηγείται στις ψυχές του Αχιλλέα και του Μενέλαου την τιμωρία των μνηστήρων από τον Οδυσσέα.

## Παραπομπές


Αμφιμέδων
Κατηγορία:Πρόσωπα της ελληνικής μυθολογίας
Κατηγορία:Μνηστήρες της Πηνελόπης
Avatar: The Last Airbender – The Burning Earth

Το **Avatar: The Last Airbender - The Burning Earth** (στην Ευρώπη γνωστό ως **Avatar: The Legend of Aang — The Burning Earth**) είναι βιντεοπαιχνίδι για Xbox 360, Wii, PlayStation 2, Nintendo DS και Game Boy Advance. Είναι βασισμένο στην αμερικάνικη σειρά κινουμένων σχεδιών *[[Άβαταρ: Ο Τελευταίος Ανεμοδαμαστής|Avatar: The Last Airbender]]*. Στη σειρά αυτή βασίστηκε και το ακόλουθο βιντεοπαιχνίδι, το . Το προηγούμενο της σειράς ήταν το .

## Σύνοψη

Το βιντεοπαιχνίδι βασίζεται στο δεύτερο κύκλο του **Avatar: The Last Airbender**. Ο Άανγκ, η τωρινή ενσωμάτωση του Αβατάρ, πρέπει να δαμάσει όλα τα 4 στοιχεία της φύσης για να σταματήσει ένα φρικτό πόλεμο που άρχισε η Φυλή της Φωτιάς. Επίσης, ο Άανγκ πρέπει να σταματήσει τη Φυλή της Φωτιάς να καταστρέψει το Βασίλειο της Γης, όπως είχαν κάνει με το Λαό του Αέρα. 

## Χαρακτήρες

### Παίχτες

*Άανγκ
*Κατάρα
*Σόκκα
*Τοφ
*Ζούκο
*Άιρο
*Ντζέτ
*Μόμο
*Άππα

### Bosses (Σε χρονολογική σειρά όπως εμφανίστηκαν)

*Στρατηγός Φόνκ
*Ο διοικητής της Ομάσου
*Το τέρας του Δάσους
*Τοφ
*Ξιν Φού
*Αζούλα, Μέι και Τάι Λι
*Βάν-Σιν-Τόνγκ
*Λόνγκ Φένκ
*Ζούκο

### Bosses (στην έκδοση DS)

*Στρατηγός Φόνκ
*Ο διοικητής της Ομάσου
*Το τέρας του Δάσους
*Ξιν Φού
*Λόνγκ Φένκ (μαζί με τους Ντάι Λι)
*Αζούλα

### Bosses (στην έκδοση GBA)

*Τοφ
*Αζούλα
*Λόνγκ Φένκ
*Μπίγκ Βάνγκ

## Διαφορές με τη σειρά

Στο παιχνίδι, το έγκαυμα του Ζούκο εμφανίζεται στο δεξί μάτι, ενώ στη σειρά, στην οποία βασίζεται το παιχνίδι, το έγκαυμα εμφανίζεται στο αριστερό μάτι.

## Παραπομπές



## Εξωτερικοί σύνδεσμοι

* Official Site 
* '''GameSpot.com:''' Avatar: The Burning Earth
* '''NintendoWorldReport.com:''' Avatar: The Burning earth Preview
* '''Ign.com:''' Avatar: The Burning Earth
* Xbox360 Achievements

Κατηγορία:Βιντεοπαιχνίδια του 2007
Κατηγορία:Avatar: The Last Airbender (βιντεοπαιχνίδια)
Κατηγορία:Βιντεοπαιχνίδια της THQ
Κατηγορία:Βιντεοπαιχνίδια του Wii
Κατηγορία:Βιντεοπαιχνίδια του Nintendo DS
Κατηγορία:Βιντεοπαιχνίδια του Game Boy Advance
Κατηγορία:Βιντεοπαιχνίδια ανεπτυγμένα στην Αυστραλία
Κατηγορία:Βιντεοπαιχνίδια του PlayStation 2
Μάρμαρα Πάρου

Τα **Μάρμαρα** είναι οικισμός της Πάρου στις Κυκλάδες και το Νότιο Αιγαίο.

## Γενικά στοιχεία
Τα Μάρμαρα είναι μεσόγειο χωριό του νησιού, στην ανατολική πλευρά του, κοντά στον Όρμο Κέφαλος και σε υψόμετρο 22 μέτρα. Απέχουνι περίπου 15 χιλιόμετρα Α.-ΝΑ. από την Παροικιά (ή Χώρα - έδρα και λιμάνι του νησιού) και 11 χιλιόμετρα Ν. της Νάουσας ενώ γειτονεύουν άμεσα, δυτικά με τον Πρόδρομο και νότια με την Μάρπησσα. Έχει χαρακτηριστεί παραδοσιακός οικισμός από το 1978

Το όνομα του χωριού προέρχεται από τον μεγάλο αριθμό διασκορπισμένων γύρω του μαρμάρων. Η γύρω περιοχή είναι αγροτική με πολλά περιβόλια, δικά τους νερά και πλούσια γεωργική και κτηνοτροφική παραγωγή με εκτροφή πολλών αγελάδων. Εδώ βρίσκεται και το τυροκομείο της Ένωσης Γεωργικών Συνεταιρισμών Πάρου.

Αξιοθέατα της περιοχής είναι η εκκλησία του Ταξιάρχη του 17ου αιώνα στην είσοδο του χωριού, η Κοίμηση της Θεοτόκου με τα τρία διαφορετικά καμπαναριά και η Πέρα Παναγιά που είναι δίκλιτη με τις τρεις καμάρες που συνδέουν τα δύο κλίτη να στέκονται πάνω σε αρχαίες κολώνες.

Παλαιότερα, διοικητικά, υπάγονταν στις Λεύκες. Το 1958 αριθμούσε 346 κατοίκους. Στη τελευταία απογραφή (2001) αριθμούσε 542 κατοίκους. Σήμερα (πρόγραμμα Καλλικράτης) αποτελεί έδρα της κοινότητας Αρχίλοχου στο οποίο υπάγονται ο Πρόδρομος, ο Άγιος Νικόλαος, οι Γλυφάδες, τα Τσουκαλιά και ο παραλιακός οικισμός Μώλος που αποτελεί και το επίνειο των προηγουμένων.

## Πηγές
* 
* 

## Παραπομπές


Κατηγορία:Χωριά της περιφερειακής ενότητας Πάρου
Πρόδρομος Πάρου

Ο **Πρόδρομος** είναι χωριό στο νησί της Πάρου. 

## Γενικά στοιχεία
Ο Πρόδρομος βρίσκεται στην ανατολικής πλευράς του νησιού, κτισμένο σε υψόμετρο 30 μέτρα. Από την Παροικιά απέχει περίπου 16 χιλιόμετρα Α.-ΝΑ. Το 1971 είχε 271 κατοίκους, το 1981 είχε 209. Στη τελευταία απογραφή (2021) αριθμούσε 435 κατοίκους. Έχει χαρακτηριστεί παραδοσιακός οικισμός από το 1978

Παλαιότερα, διοικητικά, υπαγόταν στις Λεύκες Πάρου. Σήμερα  υπάγεται στη Κοινότητα Αρχιλόχου του Δήμου Πάρου, όπου υπάγονται τα Μάρμαρα, ο Άγιος Νικόλαος, οι Γλυφάδες και ο παραλιακός οικισμός Μώλος, που αποτελεί και το επίνειο των προηγουμένων.

Η περιοχή του Προδρόμου, όπως και των Μαρμάρων Πάρου που βρίσκεται ανατολικότερα και πολύ κοντά, είναι αγροτική με πολλά περιβόλια, δικά τους νερά και πλούσια γεωργική και κτηνοτροφική παραγωγή με εκτροφή πολλών αγελάδων. Ιδιαίτερο αξιοθέατο της περιοχής είναι το βυζαντινό μονοπάτι που συνέδεε το χωριό Μάρπησσα με τις Λεύκες και που περνά μέσα από τον Πρόδρομο. Στην είσοδο του χωριού βρίσκεται ο ναός του Αγίου Σπυρίδωνα.

Οι απογραφές πληθυσμού είναι:

## Πηγές
* *Εγκυκλοπαίδεια Πάπυρος Λαρούς Μπριτάννικα*, τόμ. 50ός, σελ. 360
* *Διαδρομές Πάρου και Αντιπάρου*, έκδοση Εμπορικού Συλλόγου Πάρου

## Παραπομπές


Προδρομος
Αλιθέρσης

Στην Οδύσσεια του Ομήρου, ο **Αλιθέρσης**, γιος του Μάστορα, είναι Ιθακήσιος προφήτης ο οποίος όντας γνώστης των οιωνών προειδοποιεί μάταια τους μνηστήρες της Πηνελόπης για τον ερχομό του Οδυσσέα και γι'αυτό το λόγο εισπράττει τη δυσαρέσκεια του Ευρυμάχου. Μετά το πέρας της *Μνηστηροφονίας* ο Αλιθέρσης προσπαθεί και πάλι χωρίς αποτέλεσμα, να νουθετήσει τους συνασπισμένους υπό τον Ευπείθη συγγενείς των δολοφονημένων μνηστήρων να μην κινηθούν εναντίον του Οδυσσέα.

Φαίνεται ότι ο Αλιθέρσης ήταν οικείος στον Τηλέμαχο.

## Παραπομπές


Κατηγορία:Μάντεις, ονειροκρίτες και οιωνοσκόποι της ελληνικής μυθολογίας
Κατηγορία:Οδύσσεια
Δευκαλίων ο Κρης

Στην ελληνική μυθολογία, ο **Δευκαλίων της Κρήτης** είναι γιος του βασιλιά της Κρήτης Μίνωα και της Πασιφάης, πατέρας του Ορεσθέα, βασιλιά των Οζολών Λοκρών ή του Ιδομενέα που οδήγησε τα στρατεύματα του βασιλείου στην Τροία, και του Μόλου. Συμμετείχε στην Αργοναυτική Εκστρατεία και στο κυνήγι του Καλυδώνιου Κάπρου. Στην Οδύσσεια του Ομήρου ο Οδυσσέας, όντας μεταμορφωμένος από την Αθηνά σε ζητιάνο, εμφανίζεται στην Πηνελόπη με το όνομα "Αίθων", που υποτίθεται ότι ήταν το όνομα ενός γιου του Δευκαλίωνα.

## Γενεαλογία

## Παραπομπή


Κατηγορία:Πρόσωπα της ελληνικής μυθολογίας
Δευκαλίων της Κρήτης
Γαϊδουρονήσι Πάρου

Το **Γαϊδουρονήσι** είναι ακατοίκητη νησίδα των Κυκλάδων στην Πάρο. Βρίσκεται στο βόρειο άκρο της νήσου Πάρου και συγκεκριμένα έναντι της ανατολικής άκρας της εισόδου του όρμου Νάουσας. 

Εκτείνεται κατά τον άξονα Βορρά-Νότου και έχει μήκος 650 μέτρα και μέγιστο πλάτος, περί το μέσον, περίπου 350 μέτρα, το ύψος της φθάνει τα 37 μέτρα και απέχει ΒΑ. από το ακρωτήριο Τούρκο (ΒΑ άκρα της εισόδου του όρμου Νάουσας) περίπου τα 2,5 στάδια του μιλίου (1/4 του μιλίου). Συγκρινόμενα κατά το σχήμα και την έκταση (0,148 τετραγ. χιλιόμετρα) η βραχονησίδα αυτή με τον έναντι νότια υφιστάμενο μικρό ορμίσκο της νήσου Πάρου δίνει την εντύπωση να έχει αποκολληθεί.

Από τη βραχονησίδα αυτή και μέχρι την βορειοανατολική ακτή της Πάρου ο θαλάσσιος χώρος είναι κατάσπαρτος από επικίνδυνες βραχονησίδες και υφάλους, ώστε η ναυσιπλοΐα εγγύτατα σ΄ αυτή να απαιτεί ιδιαίτερη προσοχή. Στη γλώσσα των Ελλήνων ναυτικών η θαλάσσια αυτή περιοχή ονομάζεται «**ψαλίδια της Πάρου**».

Διοικητικά υπάγεται στον Δήμο Πάρου και άρχισε να απογράφεται ως ξεχωριστός οικισμός στην κοινότητα Ναούσης από το 2001. Σύμφωνα με την απογραφή 2021 δεν έχει κατοίκους, όπως και στις προηγούμενες.

## Παραπομπές


## Σημειώσεις
Λεπτομερείς ναυτιλιακές πληροφορίες για την περιοχή αυτή παρέχει ο Ελληνικός Πλοηγός 2ος τόμος και ιδιαίτερα ο χάρτης ελληνικής έκδοσης: **ΧΕΕ-34**, που αποτελεί τον λιμενοδείκτη του όρμου Νάουσας καθώς και ο **ΧΕΕ-423** που καλύπτει όλες τις ΝΑ. Κυκλάδες.

Κατηγορία:Βραχονησίδες της Πάρου
Avatar: The Last Airbender – Into the Inferno

Το **Avatar: The Last Airbender – Into the Inferno** (στην Ευρώπη **Avatar: The Legend of Aang — Into the Inferno**) είναι ένα ηλεκτρονικό παιχνίδι βασισμένο στην αμερικάνικη σειρά κινουμένων σχεδιών *[[Άβαταρ: Ο Τελευταίος Ανεμοδαμαστής|Avatar: The Last Airbender]]*, και πιο συγκεκριμένα στο στο τρίτο κύκλο της σειράς. Το παιχνίδι εκδόθηκε στις 13 Οκτωβρίου 2008 στην Βόρεια Αμερική, και την 1 Νοεμβρίου 2008 στο Ηνωμένο Βασίλειο. Στις 31 Οκτωβρίου 2008, στο Ηνωμένο Βασίλειο, προβλήθηκε η έκδοση του Xbox 360.

## Χαρακτήρες

### Παίχτες

*Άανγκ
*Κατάρα
*Σόκκα
*Τοφ
*Ζούκο

### Κύριοι Αντίπαλοι

*Στρατηγός Μούνγκ
*Ντάι Λι
*Τάι Λι και Αζούλα
*Σπάρκι Σπάρκι Μπουμέν (Σπινθήρας Σπινθήρας στα Ελληνικά)
*Αζούλα (Άρχοντας της Φωτιάς)
*Οζάι

## Επίπεδα του παιχνιδιού

### Επίπεδα για το DS

* The Awakening
* The Arms Factory
* The Runaway
* The Puppet Master
* The Invasion
* The Secret Bunker
* Combustion Man
* Sun Warrior Ruins
* The Boiling Rock
* Airship Sabotage
* Fire Lord Azula
* Phoenix King Ozai

### Επίπεδα για Wii/PS2/PS3

* The Awakening
* The Arms Factory
* Pier Fight
* The Day of Black Sun
* Fire Lord in Hiding
* The Boiling Rock
* Escape
* The Mercenary
* The Western Air Temple
* Rise of the Phoenix King
* Into the Inferno

## Δείτε επίσης

*
* 
*Κατάλογος χαρακτήρων του Άβαταρ: Ο θρύλος του Άανγκ

## Παραπομπές



## Εξωτερικοί σύνδεσμοι
* Gamer-Info.com (Avatar: The Last Airbender - Into the Inferno) 
* Gametrailers.com (Avatar: The Last Airbender - Into the Inferno)
* Nwiizone.com (Avatar: The Last Airbender - Into the Inferno)

Κατηγορία:Βιντεοπαιχνίδια του 2008
Κατηγορία:Avatar: The Last Airbender (βιντεοπαιχνίδια)
Κατηγορία:Βιντεοπαιχνίδια της THQ
Κατηγορία:Βιντεοπαιχνίδια του Wii
Κατηγορία:Βιντεοπαιχνίδια του PlayStation 2
Όρμος Νάουσας

Ο **Όρμος Νάουσας** (παλαιότερα: *όρμος Ναούσης*), βρίσκεται στο βόρειο άκρο της νήσου Πάρου. Αν και το άνοιγμά του είναι προς Βορρά θεωρείται ένας από τους ωραιότερους όρμους και φυσικούς ασφαλείς λιμένες των Κυκλάδων, εντός του οποίου μπορεί ν΄ αγκυροβολήσει μεγάλος αριθμός πλοίων. Η είσοδος του όρμου διανοίγεται μεταξύ του ακρωτηρίου Κόρακας (ή Άκρα Κόρακας) και του ακρωτηρίου Τούρκο (παλαιότερα Τζα-Καμάκι) σε εύρος 1,7 μίλια. Το όνομά του δόθηκε από την πόλη Νάουσα που βρίσκεται στο νότιο μυχό του όρμου και δεσπόζει οικιστικά το χώρο.

Προ της ανατολικής πλευράς της εισόδου και σε απόσταση 2,5 στάδια (1/4  μιλίου) ΒΑ. του ακρωτηρίου Τούρκο βρίσκεται η βραχονησίδα Γαϊδουρονήσι. 
Το νότιο άκρο της ανατολικής ακτής της εισόδου οριοθετεί το ακρωτήριο Τρίπετρο, περίπου 3 στάδια (0,3 μιλίου) ΝΝΔ. από το ακρωτήριο Τούρκο. Αντίθετα το νότιο άκρο της δυτικής ακτής της εισόδου του όρμου οριοθετεί το ακρωτήριο Αλμυρός (καλούμενο και "Διπλό σημείο") που βρίσκεται σε απόσταση 9 σταδίων ΝΑ. από το ακρωτήριο Κόρακα.

Στο εσωτερικό του όρμου διανοίγονται επιμέρους τέσσερις μικρότεροι όρμοι (ορμίσκοι) όπου και η παρουσία κάποιων νησίδων χαρίζει γενικά στο χώρο μια ιδιαίτερη και σπάνια ομορφιά. Οι τέσσερις μκρότεροι όρμοι είναι δύο αμφίδυμοι δυτικά (δεξιά του εισερχομένου) και δύο αμφίπυγοι ανατολικά (αριστερά του εισερχομένου) των οποίων τα ονόματα είναι όρμος Άγιος Ιωάννης (δυτικά) και όρμος Πλαστήρα νοτιοδυτικά, που είναι και ο νότιος μυχός του όρμου της Νάουσας, και οι δύο αμφίπυγοι όρμοι ανατολικά, της Λάγκερης (ΒΑ.) και Ξιφάρα, ανατολικά της Νάουσας.

## Σημειώσεις
Λεπτομερείς ναυτιλιακές πληροφορίες για την περιοχή αυτή παρέχει ο Ελληνικός Πλοηγός 2ος τόμος και ιδιαίτερα ο χάρτης ελληνικής έκδοσης: **ΧΕΕ-34**, που αποτελεί τον λιμενοδείκτη του όρμου Νάουσας καθώς και ο **ΧΕΕ-423** που καλύπτει όλες τις ΝΑ. Κυκλάδες.

## Εξωτερικοί σύνδεσμοι
* faroi.com: Ο πέτρινος παραδοσιακός φάρος στο ακρωτήριο Κόρακας στον όρμο της Νάουσας

Κατηγορία:Γεωγραφία της Πάρου
Ναουσας
Κεφαλογραβιέρα

Η **κεφαλογραβιέρα** είναι σκληρό παραδοσιακό τυρί από πρόβειο γάλα με αλμυρή γεύση και πλούσιο άρωμα, μερικές φορές με την πρόσμειξη κατσικίσιου, με το τελευταίο να περιέχεται σε ποσοστό μικρότερο του 10% στο βάρος. Χρησιμοποιείται συχνά όταν φτιάχνουμε σαγανάκι (την κόβουμε δηλαδή σε τριγωνικά κομματάκια, την βουτάμε σε καρυκευμένο αλεύρι και την τηγανίζουμε ελαφρά). Είναι παρόμοια με το κεφαλοτύρι και μερικές φορές το αντικαθιστά. Η κεφαλογραβιέρα είναι προϊόν Προστατευόμενης Ονομασίας Προέλευσης (Π.Ο.Π.).

Φρέσκο το τυρί αυτό είναι ελαφρά μαλακό, αλλά καθώς ωριμάζει (στους 3 περίπου μήνες) σκληραίνει. Το χρώμα του είναι ζαχαρί, σχεδόν λευκό με διάσπαρτες, μικρές τρυπούλες. Η κεφαλογραβιέρα είναι πιο αλμυρή από αρκετές γραβιέρες κι η γεύση της παραπέμπει σε ξηρούς καρπούς και σε βούτυρο. Η υφή της όσο και η γεύση της μας επιτρέπουν να την κατατάξουμε κάπου ανάμεσα στη γραβιέρα και το κεφαλοτύρι, καθώς παράγεται με τον ίδιο τρόπο και συνεπώς καταναλώνεται με τον ίδιο τρόπο. Καταρχήν ως επιτραπέζιο τυρί, αλλά και στην κουζίνα, σε πίτες και σε ζυμαρικά, σαγανάκι και όπου αλλού η συνταγή ζητάει ένα πικάντικο, σκληρό τυρί. Όσον αφορά στην αρμονία της με το κρασί, ως πιο αλμυρή αποζητά τη συντροφιά λευκών ξηρών, με αρκετή οξύτητα ή μπορεί να σταθεί και δίπλα σε λευκά αποστάγματα (ούζο, τσίπουρο). Αν επιμένετε σε κόκκινα συνδυάστε τη με τα πιο όξινα ή στιβαρά από ποικιλίες όπως το καμπερνέ ή το ξινόμαυρο.

## Παραπομπές


## Εξωτερικοί σύνδεσμοι
* 

Κατηγορία:Σκληρά τυριά
Κατηγορία:Ελληνικά τυριά
Κατηγορία:Προϊόντα προστατευόμενης ονομασίας προέλευσης
Κατηγορία:Τυριά πρόβειου γάλακτος
Κατηγορία:Τυριά με ονομασία προέλευσης που προστατεύονται στην Ευρωπαϊκή Ένωση
Κατηγορία:Ελληνικά Προϊόντα προστατευόμενης ονομασίας προέλευσης
Κεφαλοτύρι

thumb|right|280px

Το **Κεφαλοτύρι** είναι σκληρό, αλμυρό κίτρινο τυρί φτιαγμένο από πρόβειο γάλα ή κατσικίσιο γάλα (ή και με τα δύο είδη γάλακτος ταυτόχρονα) στην Ελλάδα και στην Κύπρο, αν και ένα παρόμοιο τυρί, η κεφαλογραβιέρα, που είναι φτιαγμένη από αγελαδίσιο γάλα, ή από μείγμα πρόβειου και αγελαδίσιου γάλατος πωλείται μερικές φορές έξω από την Ελλάδα και την Κύπρο σαν Κεφαλοτύρι.. Ανάλογα με το μείγμα του γάλατος που χρησιμοποιείται στην παραγωγή, το τυρί ποικίλλει μεταξύ του κίτρινου και του άσπρου χρώματος.

Επειδή είναι πάρα πολύ σκληρό τυρί, το Κεφαλοτύρι καταναλώνεται όπως είναι, τηγανητό σε ελαιόλαδο για να γίνει σαγανάκι, ή προστίθεται σε φαγητά όπως τα μακαρόνια, το κρέας ή τα μαγειρευτά λαχανικά. Το Κεφαλοτύρι είναι δημοφιλές και πασίγνωστο τυρί, έχοντας τις ρίζες του ήδη από την βυζαντινή εποχή.. Βρίσκεται σε μερικά εκλεκτά (γκουρμέ) καταστήματα ή εξειδικευμένα (σπεσιαλιτέ) μαγαζιά στις Η.Π.Α και σε άλλες χώρες. Το κεφαλοτύρι ωριμάζει μετά από δύο με τρεις μήνες. Ένα ώριμο κεφαλοτύρι, ενός χρόνου ή και περισσότερο, είναι πιο ξερό και με δυνατότερη γεύση, και τρώγεται είτε σαν μεζές μαζί με ούζο είτε τριμμένο πάνω σε άλλα φαγητα

Κ ποπ.

## Παραπομπές


## Εξωτερικοί σύνδεσμοι
* 

Κατηγορία:Σκληρά τυριά
Κατηγορία:Ελληνικά τυριά
Κατηγορία:Κυπριακή κουζίνα
Κατηγορία:Τυριά πρόβειου γάλακτος
Κατηγορία:Τυριά κατσικίσιου γάλακτος
Γραβιέρα

μικρογραφία|150px
Η **γραβιέρα** είναι είδος ελληνικού σκληρού κίτρινου τυριού. Το όνομά του είναι παραφθορά του γκρυγιέρ ή γκρουγιέρ (gruyère), του ελβετικού τυριού που προέρχεται από την ομώνυμη πόλη Γκρυγιέρ (Φριμπούρ). Είναι και τα δύο τυριά με παρόμοια διαδικασία ωρίμασης, ωστόσο έχουν διαφορετική γεύση και σύσταση καθώς η γραβιέρα παρασκευάζεται αποκλειστικά με πρόβειο ή αιγοπρόβειο γάλα ενώ το γκρυγιέρ παρασκευάζεται με αγελαδινό γάλα. Υπάρχουν διάφορα είδη γραβιέρας που παρασκευάζονται στην Ελλάδα, όπου είναι το δεύτερο πιο δημοφιλές τυρί μετά την φέτα.

## Ποικιλίες [[Προστατευόμενη Ονομασία Προέλευσης|Π.Ο.Π.]]
Τρείς διαφορετικές ποικιλίες γραβιέρας έχουν αναγνωριστεί στην Ελλάδα: Κρήτης, Νάξου και Αγράφων, η κάθε μία με διαφορετικά χαρακτηριστικά.

### [[Γραβιέρα Κρήτης|Κρήτης]]
:Ελληνική γραβιέρα που παράγεται στην Κρήτη από πρόβειο γάλα και ωριμάζει μετά από τουλάχιστον πέντε μήνες. Φτιαγμένο σε τροχούς, στο δέρμα αυτού του σκληρού τυριού σχηματίζονται σταυρωτά σχήματα από το ύφασμα που χρησιμοποιείται κατά την αποστράγγιση. Έχει υπόγλυκη γεύση με μια ευχάριστη καβουρδιστή μυρωδιά.

### [[Γραβιέρα Νάξου|Νάξου]]

### [[Γραβιέρα Αγράφων|Αγράφων]]
**Αμφιλοχίας**

## Παραπομπές


## Εξωτερικοί σύνδεσμοι
* 

Κατηγορία:Σκληρά τυριά
Κατηγορία:Ελληνικά τυριά
Κατηγορία:Τυριά πρόβειου γάλακτος
Κατηγορία:Τυριά κατσικίσιου γάλακτος
Κατηγορία:Τυριά με ονομασία προέλευσης που προστατεύονται στην Ευρωπαϊκή Ένωση
Κατηγορία:Ελληνικά Προϊόντα προστατευόμενης ονομασίας προέλευσης
Ρακόμελο

[μικρογραφία|Ρακόμελο σε ταβέρνα στου [Ψυρρή]]
Το **ρακόμελο** είναι ένα αλκοολούχο ποτό που παρασκευάζεται από μέλι με την διαδικασία της ζύμωσης των σακχάρων του μελιού. Το ρακόμελο μπορεί κανείς να το αγοράσει εμφιαλωμένο, έτοιμο για σερβίρισμα αφού ζεσταθεί.

## Παρασκευή
Παρασκευάζεται συνδυάζοντας ρακή (τσικουδιά) ή τσίπουρο με μέλι και διάφορα μπαχαρικά, όπως  κανέλα, γαρίφαλο, κάρδαμο ή άλλα τοπικά βότανα. Παρασκευάζεται στην Κρήτη και σε άλλα νησιά του Αιγαίου πελάγους αλλά και στην ελληνική ηπειρωτική χώρα, και καταναλώνεται κυρίως τους χειμερινούς μήνες σαν ζεστό ρόφημα. Δεν πρέπει να μπερδεύεται με την ψημένη ρακή, που είναι τοπικό ποτό της Αμοργού και παρασκευάζεται από ρακή, ζάχαρη και περισσότερα μπαχαρικά, ενώ σερβίρεται σε θερμοκρασία δωματίου.

## Συνταγή
Μια απλή συνταγή για ρακόμελο θέλει 1-2 κουταλιές του τσαγιού μέλι για τέσσερις μεζούρες ρακής, με ένα ξυλάκι και μία κουταλιά του τσαγιού κανέλας. Τα υλικά αναμειγνύονται και ζεσταίνονται καλύτερα σε μπρίκι του καφέ.

## Δείτε ακόμα
* Ρακή

## Παραπομπές


Κατηγορία:Ποτά προϊόντα ζύμωσης
Κατηγορία:Ελληνική κουζίνα
Κατηγορία:Κρητική κουζίνα
Μαυροδάφνη

μικρογραφία|Μπουκάλι μαυροδάφνης
Η **Μαυροδάφνη** αναφέρεται τόσο στο μαύρο σταφύλι, εγχώριο προϊόν της Αχαΐας, όσο και στο γλυκό ενισχυμένο κρασί (κρασί με υψηλη περιεκτικότητα σακχάρων) που παράγεται από αυτό.

## Οινοποιεία
Η μαυροδάφνη αρχικά οινοποιείται σε μεγάλους κάδους που βρίσκονται εκτεθειμένοι στον ήλιο. Μόλις το κρασί φτάσει ένα συγκεκριμένο επίπεδο ωριμότητας, η ζύμωση σταματά με την προσθήκη αποστάγματος που ετοιμάστηκε από προηγούμενη συγκομιδή. Ύστερα, γίνεται απόσταξη της μαυροδάφνης και το κρασί, που περιέχει ακόμα υπολειμματικά σάκχαρα, μεταφέρεται σε υπόγεια κελάρια για να ολοκληρωθεί η ωρίμαση τους. Εκεί "εκπαιδεύεται" με την επαφή με παλαιότερα κρασιά χρησιμοποιώντας την μέθοδο σειριακών μεταγγίσεων [σολέρα]. Όταν παλαιωθεί, το κρασί εμφιαλώνεται και πωλείται με την ελεγχόμενη ονομασία προέλευσης (ΟΠΕ) "Μαυροδάφνη".

## Το κρασί
Η μαυροδάφνη είναι ένα μαυριδερούτσικο, σχεδόν αδιαφανές κρασί με ένα σκούρο καφέ καθρεπτίζον χρώμα και ένα μοβ-καφέ ιριδίζον χρώμα. Παρουσιάζει αρώματα και γεύσεις από καραμέλα, σοκολάτα, καφέ, σταφίδες και δαμάσκηνα.

## Παραπομπές


Κατηγορία:Ελληνικό κρασί
Κατηγορία:Ελληνικά Προϊόντα προστατευόμενης ονομασίας προέλευσης
Σκορδαλιά

μικρογραφία|Σκορδαλιά στα Ιόνια νησιά.
Η **σκορδαλιά**, γνωστή και ως αλιάδα, είναι μία παρασκευή που μοιάζει με πουρέ στην ελληνική κουζίνα η οποία φτιάχνεται αναμιγνύοντας λιωμένο σκόρδο με μια παχύρρευστη βάση η οποία μπορεί να είναι πουρές πατάτας, καρύδια, αμύγδαλα ή βρεγμένο μπαγιάτικο ψωμί -και ρίχνοντας στο τέλος ελαιόλαδο ώστε να δώσει στο μείγμα μία απαλή, κρεμώδη υφή. Πολλές φορές προστίθεται και ξύδι. Παραλλαγές της βασικής συνταγής περιλαμβάνουν τα αυγά ως το υλικό που δίνει την κρεμώδη υφή, κάνοντας το λιγότερο ή και καθόλου παχύρρευστο, δίνοντας ένα αποτέλεσμα παρόμοιο με το γαλλικό αγιαλί, το καταλονικό **αλιόλι**, και ούτω καθεξής. Στα Ιόνια νησιά η σκορδαλιά σερβίρεται με μπακαλιάρο και συνήθως με λεμόνι αντί ξύδι.

Η σκορδαλιά συνήθως συνοδεύει τηγανητά ψάρια (κυρίως μπακαλιάρο), τηγανητά λαχανικά (κυρίως μελιτζάνες και κολοκύθια, ή βραστά λαχανικά (κυρίως τεύτλα). Μερικές φορές χρησιμοποιείται ως βούτημα.

Η σκορδαλιά είναι το σύγχρονο αντίστοιχο του αρχαίου «σκορόθαλμου».

## Παραπομπές

## Εξωτερικοί σύνδεσμοι

Κατηγορία:Αλείμματα
Κατηγορία:Εδέσματα Καθαράς Δευτέρας
Κατηγορία:Ελληνική κουζίνα
Κατηγορία:Κυπριακή κουζίνα
Κατηγορία:Κρύα ορεκτικά
Κατηγορία:Τρόφιμα με βάση το ψωμί
Μάκρη (αποσαφήνιση)

:*Για λήμματα με το όνομα Μακρή, δείτε [[Μακρή (αποσαφήνιση)]]*
Με τη ονομασία **Μάκρη** ή **Μάκρη** μπορεί να αναφέρονται:

## Τοπωνύμια
*Μάκρη, πόλη της νοτιοδυτικής Τουρκίας
*Μάκρη Έβρου, χωριό του νομού
*Μάκρη Φθιώτιδας χωριό του νομού
*Μάκρη Εχινάδων, νησίδα του συμπλέγματος των Εχινάδων.

## Παρώνυμα
*Νέα Μάκρη, οικισμός της Ανατολικής Αττικής 

Κατηγορία:Αποσαφηνίσεις ελληνικών τοπωνυμίων
Σφουμάτο

Η τεχνική του **σφουμάτο** (ιταλικά: *sfumato*) είναι η ικανότητα του καλλιτέχνη - ζωγράφου να περνάει αργά από τον ένα τόνο στον άλλο χωρίς αισθητή οπτική  διαφοροποίηση. Είναι το αργό πέρασμα από το φωτεινό στο σκιερό. Συναντάται σε τεχνικές chiaroscuro, πιο συχνά στα ξερά υλικά της ζωγραφικής, όπως το μολύβι, το κάρβουνο, το παστέλ, αλλά και σε υγρά, όπως το λάδι που είναι ιδανικό υλικό για "σφουματούρες" λόγω του παρατεταμένου χρόνου στεγνώματος, που επιτρέπει στον ζωγράφο το πλάσιμο των όγκων και την μίξη των χρωμάτων στον  καμβά. Αντίθετα, στην ακουαρέλλα (δουλεμένη σε υγρό χαρτί) είναι αδύνατη η πραγματοποίηση σφουματούρας. Η τεχνική αυτή αναπτύχθηκε την περίοδο της ιταλικής Αναγέννησης. Την τεχνική αυτή χρησιμοποίησε εξαιρετικά ο Λεονάρντο ντα Βίντσι.

Την τεχνική πιθανώς επινόησε ο Λεονάρντο ντα Βίντσι στη ζωγραφική. Παρουσιάζει τις φόρμες με απαλές τονικές διαβαθμίσεις, χωρίς να χρησιμοποιεί έντονα περιγράμματα. Έτσι οι φόρμες μοιάζουν να σβήνουν η μια μέσα στην άλλη, οι μορφές προβάλλουν κάπως αόριστες και δεν είναι σκληρές και άκαμπτες. Οι μορφές του ντα Βίντσι φαίνονται σαν να καλύπτονται με ομίχλη κι αυτό τους προσδίδει μυστήριο, έχουν δε μια απαλότητα που τις συνδέει οργανικά με το τοπίο, στο οποίο είναι τοποθετημένες. Στα ιταλικά *sfumato* σημαίνει *όπως ο καπνός που διαλύεται*.

## Παραπομπές


## Πηγές
*Τ. Αλμπάνη - Μ. Κασιμάτη «Η Ιστορία των Τεχνών στην Ευρώπη» (Ελληνικό Ανοικτό Πανεπιστήμιο)
*Χ. Ρηντ κ.ά. «Λεξικό Εικαστικών Τεχνών»

Κατηγορία:Τεχνικές ζωγραφικής